Kloppisin munavalged näpuotsatäie soolaga tugevaks vahuks, lisasin kolmes jaos suhkru. Vahustasin kuni sain ilusa läikiva vahu. Peale puistasin tärklise, vanilli ja  äädika, segasin kergelt läbi. Kallasin massi küpsetuspaberiga kaetud ahjuplaadile. Ahi oli juba selleks ajaks 170 kraadi peal, kohe kui koogi ahju panin, keerasin kuumuse 125 kraadi peale. Küpsetasin 35, siis alandasin veel temperatuuri 100 kraadi peale ja lasin koogil ahjus olla veel kuskil 10 minutit. Siis lülitasin ahju välja, jätsin ahjuukse kergelt avatuks ja lasin seal jahtuda. Peale seda kummutasin ta taldrikule teistpidi, vahustasin vahukoore, lisasin mustikaid ja lasin kuskil 30 minutit külmkapis  seista. Väike koogike kadus oma aluselt suhteliselt kiiresti rahuolevate sööjate kõhtu..